Diari Oficial de la Generalitat Valenciana


Sumari del DOGV 4492, del 05-05-2003 (2003/4509)

Notificació a la senyora Leocadia Gómez Giménez, de la Resolució de 22 d'octubre de 2002.
-----------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4509


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Leocadia Gómez Giménez, de la Resolució de 22 d'octubre de 2002. [2003/4509]
  
Atés que no s'ha pogut realitzar la notificació a la senyora Leocadia Gómez Giménez i segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la resolució adoptada pel conseller d'Obres Públiques, Urbanisme i Transports, amb data 22 d'octubre de 2002 (RA-120/2002)
  
«Vist el recurs d'alçada interposat per la senyora Leocadia Gómez Giménez, contra la resolució del director general d'Urbanisme i Ordenació Territorial, de 17 d'abril de 2002, per la qual es denegava l'autorització per a la legalització d'un magatzem agrícola, en sòl classificat com a no urbanitzable, en el terme municipal de Bicorp (València), i de conformitat amb els següents,
  
Antecedents de fet
  
Primer
  
Després de l'oportuna tramitació seguida davant de la Comissió Territorial d'Urbanisme de València, el director general d'Urbanisme i Ordenació Territorial, mitjançant Resolució de 17 d'abril de 2002, va denegar l'autorització sol·licitada per la senyora Leocadia Gómez Giménez, per a la legalització d'un magatzem agrícola en el paratge La Lámpara, parcel·la 24, en el polígon 9, en sòl classificat com a no urbanitzable, del terme municipal de Bicorp (València).
  
Segon
  
Notificada l'anterior Resolució a l'interessat el 26 d'abril de 2002, mitjançant escrit que presenta el dia 28 de maig de 2002, interposa recurs d'alçada, en súplica de concessió de l'autorització sol·licitada.
  
Tercer
  
Traslladat el recurs a l'Ajuntament de Bicorp perquè formulara les al·legacions que considerara per convenient, amb data 3 de juliol de 2002 ha tingut entrada l'informe municipal en esta conselleria.
  
Quart
  
Amb data 17 d'octubre de 2002, el Servici Jurídic va informar favorablement sobre la proposta de resolució desestimatòria formulada per la Direcció General d'Urbanisme i Ordenació Territorial en relació amb el recurs d'alçada interposat contra la resolució anteriorment mencionada.
  
Fonaments de dret
  
Primer
  
El recurs d'alçada deduït és inadmissible ja que s'ha presentat fora del termini establit per a això en l'article 107 i concordants de la Llei 4/1999, de 13 de gener, per la qual es modifica la Llei 30/1992, de Règim Jurídic de les Administracions Públiques i del Procediment Administratiu Comú, i en conseqüència, no procedix entrar en el fons de les qüestions que s'hi plantegen. En efecte, la resolució impugnada va ser notificada el 26 d'abril de 2002, i el recurs va ser presentat el 28 de maig de 2002, un dia després d'haver finalitzat el termini concedit per a això, computat d'acord amb el que disposa l'article 48.2 de la Llei 4/1999 citada. (Atés que l'últim dia del termini era diumenge 26, este passava a ser el dilluns 27 de maig). Segons constant i consolidada jurisprudència, d'acord amb la regla ?de data a data?, per als terminis assenyalats per mesos o per anys, l'últim dia del termini en el mes que es tracte és l'equivalent al de la notificació o publicació. Concretament, la Sentència del Tribunal Suprem (Sala 3ª Contenciosa Administrativa) de 4 de juliol de 2001, diu que ?en els terminis assenyalats per mesos, estos es computen de data a data?, frase que no pot tenir un altre significat que el d'entendre que el termini venç el dia l'ordinal del qual coincidisca amb el que va servir de punt de partida, que és el de la notificació o publicació, és a dir, que el termini comença a comptar-se a partir del dia següent al de la notificació o publicació de l'acte, i la del venciment és la del dia correlatiu mensual o anual al de la notificació o publicació?.
  
Segon
  
No obstant això, als efectes purament dialèctics s'indica que efectivament consta en l'expedient informe favorable de la Conselleria d'Agricultura, Pesca i Alimentació, i segons l'article 11 mitjançant este podrà eximir-se, en casos determinats, del compliment de les limitacions urbanístiques reglamentàries establides amb caràcter general. El planejament municipal vigent a Bicorp exigix 5.000 m² de parcel·la mínima i 10 m de separació a vial, requisits estos dos que la sol·licitud formulada incomplix. L'abast de l'exoneració de les limitacions urbanístiques establides en el planejament ha de referir-se necessàriament a les de caràcter general, però no a les específicament fixades per raons d'estratègia urbanística raonablement motivades en el pla, com és el cas de la parcel·la mínima i la separació a vial.
  
D'altra banda, cal recordar que la Llei bàsica estatal 6/1998, de 13 d'abril, sobre Règim del Sòl i Valoracions establix en l'article 2.1 que ?les facultats urbanístiques del dret de propietat s'exerciran sempre dins dels límits i amb el compliment dels deures establits en les lleis o, en virtut d'estes, pel planejament d'acord amb la classificació urbanística dels predis?.
  
Així, des del punt de vista de la protecció de l'ordenació urbanística i territorial no procedix la concessió de l'autorització.
  
Tercer
  
El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que establix l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre i el Decret 77/1996, de 16 d'abril del Govern Valencià pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
Desestimar el recurs d'alçada interposat per la senyora Leocadia Gómez Giménez, contra la Resolució de 17 d'abril de 2002, del director general d'Urbanisme i Ordenació Territorial, per la qual es denegava l'autorització per a la legalització d'un magatzem agrícola en el paratge La Lámpara, parcel·la 24, polígon 9, en sòl classificat com a no urbanitzable, en el terme municipal de Bicorp i confirmar la resolució impugnada en tota la seua integritat.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que estime oportú».